stanford-oval/wikipedia huggingface dataset:
אנקאנטו
פרסים ומועמדויות

| פרס | תאריך | קטגוריה | זוכים/מועמדים | תוצאה |
| --- | --- | --- | --- | --- |
| פרס אוסקר | 27 במרץ 2022 | הסרט המונפש הטוב ביותר | ג'ארד בוש, ביירון הווארד, איווט מרינו וקלארק ספנסר | זכייה |
| פרס אוסקר | 27 במרץ 2022 | הפסקול המקורי הטוב ביותר | ג'רמיין פרנקו | מועמדות |
| פרס אוסקר | 27 במרץ 2022 | השיר המקורי הטוב ביותר | לין-מנואל מירנדה (על "Dos Oruguitas") | מועמדות |
| פרס אנני | 12 במרץ 2022 | הסרט הטוב ביותר | אנקאנטו | מועמדות |
| פרס אנני | 12 במרץ 2022 | ה-FX הטוב ביותר | אלכס מואבני, דימיטרי ברברוב, ברוס רייט, סקוט טאונסנד ודייל מאידה | מועמדות |
| פרס אנני | 12 במרץ 2022 | אנימציית הדמות הטובה ביותר | דייב הארדין | זכייה |
| פרס אנני | 12 במרץ 2022 | הבימוי הטוב ביותר | ג'ארד בוש, ביירון הווארד וקרייס קסטרו סמית' | מועמדות |
| פרס אנני | 12 במרץ 2022 | הפסקול הטוב ביותר | לין-מנואל מירנדה וג'רמיין פרנקו | זכייה |
| פרס אנני | 12 במרץ 2022 | הסטוריבורד הטוב ביותר | ג'ייסון הנד | זכייה |
| פרס אנני | 12 במרץ 2022 | הדיבוב הטוב ביותר | ג'ון לגוויזאמו | מועמדות |
| פרס אנני | 12 במרץ 2022 | הדיבוב הטוב ביותר | סטפני ביאטריס | מועמדות |
| פרס אנני | 12 במרץ 2022 | העריכה הטובה ביותר | ג'רמי מילטון, ג'ון ווילר, פייס פולסן ובריאן אסטרדה | מועמדות |
| פרסי ארטיוס | 23 במרץ 2022 | הישג יוצא דופן בליהוק - אנימציה | ג'יימי ספרר רוברטס וגרייס סי קים | זכייה |
| פרס באפט"א לקולנוע | 13 במרץ 2022 | סרט האנימציה הטוב ביותר | ג'ארד בוש, ביירון הווארד, איווט מרינו וקלארק ספנסר | זכייה |
| פרסי איגוד מבקרי הקולנוע האמריקאי | 13 במרץ 2022 | סרט האנימציה הטוב ביותר | אנקאנטו | מועמדות |
| פרסי איגוד מבקרי הקולנוע האמריקאי | 13 במרץ 2022 | השיר הטוב ביותר | לין-מנואל מירנדה (על "Dos Oruguitas") | מועמדות |
| פרס גלובוס הזהב | 9 בינואר 2022 | הסרט הטוב ביותר - הנפשה | אנקאנטו | זכייה |
| פרס גלובוס הזהב | 9 בינואר 2022 | הפסקול הטוב ביותר | ג'רמיין פרנקו | מועמדות |
| פרס גלובוס הזהב | 9 בינואר 2022 | השיר המקורי הטוב ביותר | לין-מנואל מירנדה (על "Dos Oruguitas") | מועמדות |
| פרס NAACP Image | 26 בפברואר 2022 | סרט אנימציה יוצא מן הכלל | אנקאנטו | זכייה |
| פרסי בחירת הילדים של ניקלודיאון | 9 באפריל 2022 | סרט אנימציה אהוב | אנקאנטו | זכייה |
| פרסי גילדת המפיקים של אמריקה | 19 במרץ 2022 | מפיק מצטיין של סרטי קולנוע מונפש | איווט מרינו וקלארק ספנסר | זכייה |
| פרס סטלייט | 2 באפריל 2022 | סרט הקולנוע הטוב ביותר, אנימציה או מדיה מעורבת | אנקאנטו | זכייה |
| פרס סטלייט | 2 באפריל 2022 | השיר המקורי הטוב ביותר | לין-מנואל מירנדה (על "Colombia, Mi Encanto") | זכייה |
| פרס הוגו | 4 בספטמבר 2022 | המצגת הדרמטית הטובה ביותר, ארוך | קאריס קסטרו סמית', ג'ארד בוש ובירון הווארד | מועמדות |
| פרסי אימג'ן | 29 באוקטובר 2022 | הסרט הטוב ביותר | אנקאנטו | זכייה |
| פרסי אימג'ן | 29 באוקטובר 2022 | הבימוי הטוב ביותר - סרט | ג'ארד בוש, ביירון הווארד וקרייס קסטרו סמית' | זכייה |
| פרסי אימג'ן | 29 באוקטובר 2022 | השחקן הטוב ביותר - סרט | ג'ון לגוויזאמו | מועמדות |
| פרסי אימג'ן | 29 באוקטובר 2022 | השחקנית הטובה ביותר - סרט | סטפני ביאטריס | מועמדות |
מנצ'סטר ליד הים (סרט)

ערך זה עוסק בסרט אמריקאי משנת 2016. אם התכוונתם לעיר על שמה קרוי הסרט, ראו .
| --- | --- |

כרזת הסרט בעברית
 בימוי:  קנת' לונרגן 
 הופק בידי:  מאט דיימון ג'ון קרסינסקי קימברלי סטיוארט כריס מור קווין ג'יי. וולש לורן בק
 תסריט:  קנת' לונרגן 
 עריכה:  ג'ניפר ליים
 שחקנים ראשיים:  קייסי אפלק מישל ויליאמס קייל צ'נדלר גרטשן מול לוקאס הדג'ס
 מוזיקה:  לזלי בארבר 
 צילום:  ג'ודי לי ליפס, סם אליסון 
 מדינה:  ארצות הברית 
 חברת הפקה:  K Period Media B Story CMP Pearl Street Films
 חברה מפיצה:  Roadside Attractions Amazon Studios
 שיטת הפצה:  וידאו על פי דרישה 
 הקרנת בכורה:  ארצות הברית 23 בינואר 2016 (סאנדנס)
 משך הקרנה:  137 דקות
 שפת הסרט:  אנגלית 
 סוגה:  סרט דרמה 
 מקום התרחשות:  קווינסי, מנצ'סטר על הים 
 תקופת התרחשות:  העשור השני של המאה ה-21, העשור הראשון של המאה ה-21 
 תקציב:  8.5 מיליון דולר
 הכנסות:  35.2 מיליון דולר
 הכנסות באתר מוג'ו:   manchesterbythesea
 פרסים:  פרס אוסקר לתסריט המקורי הטוב ביותר, פרסי גלובוס הזהב, סטלייט ועוד
 אתר רשמי
 דף הסרט ב־IMDb
 
מנצ'סטר ליד הים (באנגלית: Manchester by the Sea) הוא סרט דרמה אמריקאי משנת 2016 אותו כתב וביים קנת לונרגן ובו מככבים קייסי אפלק, מישל ויליאמס, קייל צ'נדלר, גרטשן מול ולוקאס הדג'ס. העלילה עוקבת אחרי גבר הנאלץ להשגיח על אחיינו בן ה-16 בעקבות מותו של האב. הסרט זכה בפרס אוסקר לתסריט המקורי הטוב ביותר.
הסרט הוקרן בהקרנת בכורה בפסטיבל סאנדנס ב-23 בינואר 2016. ב-18 בנובמבר 2016 החלה הפצתו המוגבלת של הסרט בבית קולנוע נבחרים, בטרם החלה ההפצה הרחבה של הסרט ב-16 בדצמבר 2016. הסרט זכה לשבחים רבים מצד המבקרים והוא גרף 35 מיליון דולר ברחבי העולם לעומת תקציב של 8.5 מיליון דולר.
הסרט נבחר על ידי מכון הסרטים האמריקאי וה-National Board of Review כאחד מעשרת הסרטים הטובים ביותר של שנת 2016.‏ על הופעתו בסרט זה, זכה קייסי אפלק בפרס אוסקר לשחקן הטוב ביותר ובפרס גלובוס הזהב לשחקן הטוב ביותר בסרט דרמה לשנת 2016. בנוסף, היה הסרט מועמד לעוד 4 פרסי גלובוס הזהב, עבור הסרט, הבמאי, שחקנית המשנה והתסריט הטובים ביותר.
תקציר העלילה

בוקר אחד, לי צ'נדלר (קייסי אפלק), איש תחזוקה שקט ומאופק בקווינסי, מסצ'וסטס, מקבל הודעה מג'ורג (סי.ג'יי. וילסון), ידיד המשפחה, שאחיו ג'ו (קייל צ'נדלר) עבר התקף לב. לפני שלי מספיק להגיע אל בית החולים, ג'ו נפטר. לי נוסע אל מנצ'סטר ליד הים, מסצ'וסטס, כדי לבשר את הבשורה לבנו של ג'ו, פטריק (לוקאס הדג'ס). לי נשאר להתגורר בביתו של ג'ו, ובזמן שהוא מארגן את סידורי הלוויה ומטפל בפטריק, הוא נדהם לגלות כי בצוואתו, ג'ו מינה אותו לשמש כאפוטרופוס של פטריק. הדבר מציף בלי זכרונות מן העבר - מות שלושת ילדיו הקטנים בשרפה שהוא גרם לה בשוגג, ניסיון ההתאבדות שלו עקב כך, ולבסוף - הגירושים שלו מאשתו רנדי (מישל ויליאמס). הקור המקפיא, אשר לא מאפשר כריית בור לקבר, מעכב את הלוויה, ולי נאלץ להאריך את שהותו במנצ'סטר עד לקיץ.
פטריק מבלה עם סנדי (אנה ברישניקוב), חברתו והסולנית בלהקה בה הוא מנגן. כל ניסיונותיהם להסתגר בחדרה ולקיים יחסי מין נקטעים על ידי אמה ג'יל (הת'ר ברנז). פטריק מנסה לשדך את לי עם ג'יל, אך בפגישתם לי לא חש בנוח וממעט לשוחח עם ג'יל. פטריק חושב שלי מנסה להתרחק ממנו, במיוחד משום שלי עושה כל שביכולתו על מנת לעזוב את מנצ'סטר. פטריק מחדש את הקשר שלו עם אימו, אליז (גרטשן מול), שנעדרה זמן רב מחייהם של ג'ו ופטריק בשל הפרעה נפשית והתמכרות לאלכוהול ולסמים. פטריק מגלה כי אימו התפכחה, והיא מאורסת לג'פרי (מתיו ברודריק), נוצרי אוונגליסט. פטריק מקווה שיוכל לחיות איתה, אבל תקוותיו מתערערות בעקבות התנהגותה העצבנית במהלך ארוחה משפחתית משותפת. לאחר שפטריק שב לביתו, הוא מקבל דואר אלקטרוני מג'פרי, שמבקש ממנו שבעתיד לא יצור קשר ישירות עם אימו, אלא רק באמצעותו.
לי נתקל במקרה ברחוב בגרושתו רנדי, אשר מביעה בפניו חרטה גדולה בכל הנוגע ליחסה כלפיו, לאחר מות ילדיהם. על אף היותה נשואה כעת לגבר אחר ועם תינוק, היא נראית להוטה לחדש את הקשר עמו, אבל לי נוכח לגלות שחסרה לו היכולת להתמודד עם השיחה, והוא דוחה אותה ומתרחק ממנה, משאיר אותה מתייפחת, עם התובנה כי לבו של לי שבור והוא אינו מסוגל להתגבר על הטרגדיה ולשקם את חייו. לי מודיע לפטריק שמצא עבודה חדשה בבוסטון, וכי ג'ורג' ואשתו מוכנים לאמץ אותו. פטריק שואל את לי מדוע אינו נשאר לגור עמו, ולי משיב: "איני יכול לנצח את זה". כאשר השניים חוזרים מהלוויה של ג'ו, לי מספר לפטריק כי הוא מחפש מקום מגורים חדש עם חדר נוסף, על מנת שפטריק יוכל לבקר בכל פעם שירצה. השניים יוצאים יחד לדוג בסירה של ג'ו, כפי שעשו בעבר שנים רבות קודם לכן.
שחקנים ודמויות

| שם השחקן/נית | שם הדמות | הערות |
| --- | --- | --- |
| קייסי אפלק | לי צ'אנדלר |  |
| מישל ויליאמס | רנדי | אשתו לשעבר של לי |
| קייל צ'נדלר | ג'וזף (ג'ו) צ'אנדלר | אחיו של לי |
| לוקאס הדג'ס | פטריק (פאטי) צ'אנדלר | בנם בן ה-16 של ג'ו ואליס |
| גרטשן מול | אליס | גרושתו של ג'ו ואימו של פטריק |
| סי.ג'יי. וילסון | ג'ורג' | חבר משפחת צ'אנדלר |
| טייט דונובן |  | מאמן ההוקי של פטריק |
| קארה הווארד | סילבי | חברתו של פטריק |
| אנה ברישניקוב | סנדי | חברתו של פטריק |
| אריקה מק'דרמוט | סו |  |
| מתיו ברודריק | ג'פרי | ארוסה של אליס |
| הת'ר ברנז | ג'יל |  |
הפקה

ב-6 בספטמבר 2014 הוכרז כי מאט דיימון ישוב לשתף פעולה עם הבמאי קנת לונרגן בסרט "מנצ'סטר ליד הים". בעבר השניים עבדו יחדיו על הסרט "מרגרט" משנת 2011.‏ במקור, תוכנן כי את הסרט יביים דיימון, אך בשל אילוצי לוחות זמנים, נקבע כי לונרגן יביים את הסרט במקומו, ואילו דיימון ייקח חלק בפרויקט כמפיק וכשחקן הראשי. מאוחר יותר לונרגן אמר כי כאשר דיימון וג'ון קרסינסקי הציעו לו לביים את הסרט, קרסינסקי אמור היה לשחק בו. כמו כן סוכם כי גיגי פריצקר תפיק את הסרט ותממן את הפקתו באמצעות חברת ההפקות שלה, OddLot Entertainment.‏
שלב הפרה-פרודקשן של ההפקה החל ב-8 בספטמבר 2014.‏ בתחילת דצמבר 2014, במהלך צילומי הסרט "שעה של גיבורים", קייסי אפלק חשף בפני הבוסטון גלוב שהוא יחליף דיימון בתפקיד הראשי של לי צ'נדלר. אפלק החליף רשמית את דיימון ב-5 בינואר 2015.‏ מישל ויליאמס הצטרפה לצוות השחקנים ב-9 בינואר 2015, בתור אשתו לי (הדמות שאפלק צפוי לגלם).
במרץ 2015 דווח כי Sierra / Affinity הצטרפה לפרויקט ותממן את הסרט, יחד עם המפיקה קימברלי סטיוארד שתממן את ההפקה באמצעות חברת ההפקות שלה K Period Media, המפיק קווין וולש וחברת ההפקות שלו B Story, כריס מור וחברת ההפקות שלו CMP, ודיימון וחברת ההפקות שלו Pearl Street Films.‏ הסרט הופק על ידי ג'וש גודפרי, ג'ון קרסינסקי, דקלן בולדווין, וביל מיגליאור; בשלב זה, פריצקר פרשה מההפקה של הסרט. ב-24 בפברואר 2015 קייל צ'נדלר הוחתם לגלם את אחיו הבכור של אפלק. באפריל 2015 לוקאס הדג'ס הצטרף לצוות השחקנים של הסרט. מאוחר יותר הצטרפה גם אריקה מק'דרמוט.
הפקה > צילומים

עלילת הסרט מתרחשת בניו אינגלנד. הצילומים החלו ב-23 במרץ 2015, בעיירה בשם מנצ'סטר ליד הים שבמסצ'וסטס. בהמשך, התקיימו צילומים במקומות שונים לאורך החוף המזרחי, בין השאר בבוורלי, גלוסטר, סוומפסקוט, לין, וסיילם.
הפצה

הסרט הוקרן בבכורה עולמית ב-23 בינואר 2016, בפסטיבל הסרטים סאנדנס. זמן קצר לאחר מכן אולפני אמזון רכשו את זכויות הפצה של הסרט בארצות הברית תמורת 10 מיליון דולר, וגברו על אולפני סוני, סרטי יוניברסל, Lionsgate, ופוקס. זו הייתה הרכישה הידועה השנייה בשוויה, אחרי "הולדתה של אומה" שנרכשה בעבור 17.5 מיליון דולר. מאוחר יותר, הוכרז כי Roadside Attractions הצטרפה להיות שותפה להפצה של הסרט, יחד עם אמזון.
הסרט הוקרן בפסטיבל הסרטים של טליורייד ב-2 בספטמבר 2016,‏ פסטיבל הסרטים הבינלאומי של טורונטו ב-8 בספטמבר 2016,‏ פסטיבל הקולנוע של ניו יורק ב-1 באוקטובר 2016,‏ ובפסטיבל הסרטים של לונדון ב-11 באוקטובר 2016.‏ ההפצה המסחרית הרשמית של הסרט החלה ב-18 בנובמבר 2016.‏ הסרט זמין לצפייה באמצעות סטרימינג באמזון החל מ-7 בפברואר 2017.‏
תגובות > הכנסות

נכון ל-5 בפברואר 2017, הסרט גרף 43.9 מיליון דולר בארצות הברית ובקנדה ו-1 מיליון דולר בשאר העולם, ובסך הכול הכניס סכום כולל של 44.9 מיליון דולר ברחבי העולם.
הסרט עלה לאקרנים בהפצה מוגבלת ב-18 בנובמבר 2016, גרף 256,498 דולר מארבעה אולמות קולנוע במהלך סוף השבוע הראשון להקרנתו (ההכנסה הממוצעת מכל אולם קולנוע היא 64,125 דולר - סכום הנחשב טוב). ההפצה הנרחבת של הסרט החלה בסוף השבוע של 16 בדצמבר 2016 מול עלייתם של "רוג אחת" ו"יופי נסתר", שבמהלכו גרף הסרט 4.2 מיליון דולר, שהציבו אותו במקום השישי בהכנסות מקופות כרטיסים באותו סוף שבוע.
תגובות > ביקורות

הסרט זכה להצלחה עולמית. שבחים רבים הורעפו על התסריטאי והבמאי קנת' לונרגן, ועל המשחק של אפלק, ויליאמס והדג'ס. באתר האינטרנט Rotten Tomatoes, הסרט קיבל דירוג אישור של 96%, בהתבסס על 219 ביקורות, עם דירוג ממוצע של 8.9 מתוך 10. דעת הקונצנזוס של מבקרי הקולנוע, על פי האתר, קבעה כי הסרט "מספק דרמה רבת השפעה, מאוכלסת על ידי דמויות שלמות, ומסמן צעד חזק נוסף קדימה עבור התסריטאי-במאי לונרגן". באתר Metacritic, לסרט יש ציון של 96 מתוך 100 בהתבסס על 52 ביקורות, המעידים על "שבחים אוניברסליים". בביקורת חיובית, מבקר הקולנוע מאט צולר זייץ (Rogerebert.com) כתב: "אף על פי שזה ברור כשמש שלי (הדמות שמגלם אפלק) הוא אדם הרוס שעדיין אוסף את השברים של חייו הקודמים, הסרט לוקח את הזמן בחשיפת טבעו של האסון שפקד אותו".
מכון הסרטים האמריקאי בחר בסרט לאחד מעשרת הסרטים של השנה.
תגובות > פרסים ומועמדויות

להלן רשימה חלקית של פרסים ומועמדויות בהם זכה הסרט:
פרס אוסקר - זכייה בשני פרסים: פרס אוסקר לשחקן הטוב ביותר ופרס אוסקר לתסריט המקורי הטוב ביותר
פרס איגוד המבקרים האמריקני - זכייה במקום הראשון בשלושה פרסים (שחקן ראשי, שחקנית משנה, תסריט), זכייה אחת במקום השני (סרט) וזכייה אחת במקום השלישי (במאי)
פרס אינדפנדנט ספיריט - 5 מועמדויות (סרט, שחקן ראשי, שחקנית משנה, תסריט, עריכה)
פרס באפט"א לקולנוע - 6 מועמדויות (סרט, שחקן ראשי, שחקנית משנה, במאי, תסריט, עריכה)
פרס גילדת שחקני המסך - 4 מועמדויות (שחקן ראשי, שחקן משנה, שחקנית משנה, צוות שחקנים)
פרס גלובוס הזהב - זכייה בפרס השחקן הראשי הטוב ביותר, ועוד 4 מועמדויות (סרט, שחקנית משנה, במאי, תסריט)
פרס סטלייט - זכייה בשני פרסים (סרט, במאי), ועוד 5 מועמדויות (שחקן ראשי, שחקן משנה, שחקנית משנה, תסריט, לחן מקורי)
פרס הקולנוע הבריטי העצמאי - מועמדות לפרס הסרט הזר הטוב ביותר
מטוס מנהלים

מטוס מנהלים גדול מדגם Bombardier Global 5000
מטוס נוסעים, בואינג 300–767, שהותאם לשמש מטוס מנהלים. משמש כמטוסו הפרטי של רומן אברמוביץ'
ססנה CJ-1‏ 525, מטוס מנהלים קל
ססנה מוסטנג, מטוס מנהלים קל ביותר, מיועד ל-4–5 נוסעים
מטוס מדגם "וסטווינד II" תוצרת התעשייה האוורית לישראל, ברישום ישראלי 4X-CTE (שנת ייצור - 1981)
מטוס מנהלים, המכונה לעיתים מטוס פרטי, או מטוס עסקים (Bizjet), הוא מונח המתאר מטוס סילון קטן יותר בדרך כלל ממטוס נוסעים טיפוסי, המיועד לתעבורת קבוצות של אנשי עסקים, או אנשים עשירים באופן מופלג. ניתן להסב מטוסי מנהלים אף לשימושים אחרים, כגון פינוי אווירי, או שילוח חבילות מהיר, וחלק מן המטוסים בעלי מאפיינים אלה אף נמצאים בבעלותם או בשימושם של גופים ציבוריים, ממשלות, או צבאות.
מאפיינים

כמעט כל מטוסי המנהלים הנמצאים בייצור המוני, כגון מטוסים מתוצרת ג'נרל דיינמיקס, גולפסטרים, או בומברדייה, הם בעלי שניים או שלושה מנועי סילון, אף שבעבר היו נפוצים יותר מטוסי מנהלים בעלי ארבעה מנועים. שיפור איכותם ואמינותם של מנועי הסילון הפחיתה את השימוש בארבעה מנועים במטוסי מנהלים, מטוס ה-Cirrus Vision SF50  היה  הראשון לקבל רישוי  למטוסי מנהלים קטנים וקלים בעלי מנוע סילון בודד (  "מטוס סילון  קל מאוד "   - VLJ  Very Light Jet ).
כמעט בכל מטוסי המנהלים המנועים מותקנים בזנב המטוס, כיוון שהכנפיים נמוכות בדרך כלל מכדי לשאת את המנועים ללא סכנת מגע בקרקע. לעיתים, מטוסי נוסעים רגילים עוברים הסבה לשימוש כמטוסי מנהלים מפוארים. מטוסים אלה נמצאים בדרך כלל בשימושם של עשירים מופלגים וידוענים הנוסעים יחד עם פמליות גדולות, או בשימושן של קבוצות ספורט. מטוסים אלה מוגבלים לעיתים בשדות התעופה בהם הם יכולים לנחות עקב מגבלות רעש, או אורך מסלול.
נתח השוק המתפתח בתחום מטוסי מנהלים הוא מטוסים קטנים וזולים יותר. רבים ממטוסים אלה הם בקטגוריה של מטוסי סילון קלים, וחלקם משמשים כמוניות אוויריות. חברת ססנה פיתחה את מטוס המוסטנג, מטוס סילון בעל שישה מושבים (2 טייסים ו-4 נוסעים), הנמכר בארצות הברית בכ-2.5 מיליון דולר, מחיר זול עבור מטוס מנהלים. חברות אחרות ניסו לפתח מטוסי סילון למנהלים במחיר זול אף יותר.
בעולם טסים בתחילת המאה ה-21 כ-11,000 מטוסי מנהלים, רובם נמצאים בארצות הברית, או בבעלות חברות אמריקאיות. אירופה היא היבשת השנייה בעולם במספר מטוסי המנהלים שבה.
מאז 1996 נפוצה בעלות חלקית על מטוסי מנהלים ולפיה מספר חברות קונות חלק במטוס מנהלים, המקנה לחברה מספר קבוע של שעות טיסה בשנה. בשיטה זו יכולות מספר חברות לחלוק בעלויות הכבדות של אחזקת המטוס, שכר צוות האוויר ועוד, ומנגד, ליהנות מן הגמישות שמאפשרת בעלות במטוס מנהלים.
מאפיינים > תולדות מטוסי המנהלים בישראל

עם הגברת הצורך במטוסי מנהלים וחדירתם לתודעה הניהולית, קיבלה התעשייה האווירית לישראל החלטה אסטרטגית להיכנס גם לשוק זה. לצורך כך נרכשו זכויות הייצור ממפעל אמריקאי שייצר מטוסי מנהלים קטנים בשם ג'ט קומנדר. זאת לאחר שיצרן המטוס, חברת Aero Commander, נרכש על ידי חברת רוקוול אינטרנשיונל, שלה היה כבר מטוס מנהלים דומה - ה-Rockwell Sabreliner ונאסר עליה לייצר את שני המטוסים במקביל בשל חוקים נגד מונופול. ברוקוול הוחלט למכור את הזכויות על הג'ט קומנדר והתעשייה האווירית רכשה אותן בשנת 1967. בינואר 1970 נערכה טיסת הבכורה של הג'ט קומנדר הראשון שייצרה התעשייה האווירית.
המטוס זכה למתיחת פנים, לרבות: הארכת הגוף, החלפת המנועים ומערכות הבקרה והאלקטרוניקה. בנוסף, שונה שמו ובמתכונתו החדשה הוחלף לווסטווינד. בשנים הבאות שוכלל אב הטיפוס למספר גרסאות מנהלים, כמו גם דגמי אמבולנס אווירי, מטוס בקרה ימית ועוד, ולו תתי דגם 1121–1124 בהתאם לתצורה. עם תחילת שנות ה-80 פותח דגם משופר של המטוס ה"אסטרה". ב-29 בספטמבר 1984 שבר מטוס האסטרה את שיא המהירות בטיסה מחוף לחוף בארצות הברית למטוס מנהלים, כאשר טס מיו יורק ללוס אנג'לס ב-4 שעות ו-24 דקות. בדצמבר 1998 קיבל מטוס המנהלים החדש של התעשייה האווירית, ה"גלאקסי", את אישור רשות התעופה הפדרלית של ארצות הברית.
בשנת 2001, רכשה חברת גאלפסטרים איירוספייס את פעילות מטוסי המנהלים של התעשייה האווירית, שהמשיכה לפעול בתחום כקבלן משנה ראשי של גאלפסטרים.
ב-18 בינואר 2005 נערך בתעשייה האווירית טקס הגלילה של ה"גאלפסטרים G150", דגם משופר של ה"אסטרה". בינואר 2012, קיבל ה"גאלפסטרים G280", דגם משופר של ה"גלאקסי", את אישור רשות התעופה הפדרלית של ארצות הברית.
בשנת 2016, דווח כי 34 חברות ובעלי הון מחזיקים במטוסי מנהלים בישראל.
סוגי מטוסי מנהלים

| סוג | משקל מקסימלי להמראה בליבראות | דגם לדוגמה |
| --- | --- | --- |
| מיקרוג'ט | 5,000 - 10,000 | Cessna Citation Mustang |
| מטוסי סילון קלים | 10,000 - 20,000 | Learjet 40 |
| מטוסי סילון בינוניים | 20,000 - 50,000 | Gulfstream G200 |
| מטוסי סילון בינוניים סופר | 50,000 - 80,000 | Bombardier Global 5000 |
| מטוסי סילון גדולים | 80,000 - 100,000 | Gulfstream G500 |
| מטוסי סילון כבדים | > 100,000 | Boeing Business Jet  איירבוס A319CJ |
סוגי מטוסי מנהלים > מטוסי סילון כבדים

אלה הם המטוסים היוקרתיים ביותר בין מטוסי המנהלים, הם נועדו לנשיאת פמליות גדולות למרחקים ארוכים. בין המטוסים בקטגוריה נמצאים:
איירבוס
איירבוס A318‏ Elite
איירבוס A319CJ
איירבוס A380‏ Flying Palace
בואינג
Boeing Business Jet
אמבראר
אמבראר Lineage 1000
סוגי מטוסי מנהלים > מטוסי סילון גדולים

בומברדייה
Bombardier Global 5000
Bombardier Global Express
Bombardier Challenger 850
דאסו
Dassault Falcon 7X
גאלפסטרים איירוספייס
Gulfstream G500
Gulfstream G550
Gulfstream G650
סוגי מטוסי מנהלים > מטוסי סילון בינוניים סופר

אלה הם מטוסי מנהלים יוקרתיים בעלי תא נוסעים רחב, המסוגלים לטוס בגובה רב ובמהירות גבוהה, ובעלי טווח ארוך ביותר. לצד האיבזור היוקרתי והנוחות שמטוסים מאפשרים, טווח טיסתם מאפשר חצית האוקיינוס האטלנטי ללא חניות ביניים. בין המטוסים בקטגוריה זו נמצאים:
בומברדייה
Bombardier Challenger 300
Bombardier Challenger 605
דאסו
Dassault Falcon 900DX
Dassault Falcon 900EX
Dassault Falcon 2000DX
Dassault Falcon 2000EX
אמבראר
Legacy 600
גאלפסטרים איירוספייס
Gulfstream G350
Gulfstream G450
הוקר ביצ'קראפט
Hawker 4000
סוגי מטוסי מנהלים > מטוסי סילון בינוניים

מטוסים אלה מתאימים לטיסות ארוכות, החוצות יבשות, ולמספר נוסעים גדול יחסית. בין המטוסים בקטגוריה זו נמצאים:
בומברדייה
Learjet 60 XR
Learjet 85
ססנה
Citation Columbus
Citation X
Citation XLS
Citation Sovereign
דאסו
Falcon 50EX
אמבראר
Legacy 450
Legacy 500
גאלפסטרים איירוספייס
גאלפסטרים G150, פיתוח המבוסס על האסטרה SPX של התעשייה האווירית
גאלפסטרים G280, המבוסס על הגלקסי של התעשייה האווירית
הוקר ביצ'קראפט
Hawker 750
Hawker 850XP
Hawker 900XP
סוגי מטוסי מנהלים > מטוסי סילון קלים

מטוסים אלה מהווים את עיקר תעשיית מטוסי המנהלים מאז שנות ה-60. מטוסי הסילון הקלים משלבים יכולת נחיתה בשדות תעופה קטנים עם מהירות טיסה גבוהה, ובכך הופכים לכלי תחבורה יעיל לאיש עסקים.
סוגי מטוסי מנהלים > מטוסי סילון קלים מאד

מטוסים אלה מכונים לעיתים בשם "מיקרו-ג'טס". משקל המראה מרבי של מטוסים אלה נמוך מ-4,500 ק"ג (10,000 פאונד).
הערות שוליים

↑  התעשייה האווירית תייצר מטוסי סילון נוסעים קטנים ־ סיכוי לייצוא, הצופה, 19 בספטמבר 1967
↑  מטוס המנהלים "ג'ט קומאנדר" ביצע את טיסת הבכורה, מעריב, 21 בינואר 1970
↑  דוד מושיוב, "אסטרה" יירש את " ווסטווניד" כמטוס־מנהלים מתוצרת ישראל, דבר, 30 באוקטובר 1980
↑  דן ארקין, מטוס המנהלים "אסטרה" השיג שיא טיסה עולמי, מעריב, 4 באוקטובר 1984
↑  דרור מרום, ‏מטוס המנהלים גלאקסי של תע"א קיבל רישוי ממינהל התעופה האזרחית בארה"ב, באתר גלובס, 17 בדצמבר 1998
↑  דרור מרום, ‏ג'נרל-דיינמיקס משנה את מותגי מטוסי הגלאקסי והאסטרה מתוצרת תע"א למותגי גולפסטרים, באתר גלובס, 21 ביוני 2001
↑  רן דגוני, ‏התעשייה האווירית תחשוף מחרתיים בנתב"ג את מטוס המנהלים 150-G, באתר גלובס, 16 בינואר 2005
↑  זוהר בלומנקרנץ, רישיון זמני למטוס המנהלים החדש של התעשייה האווירית, באתר TheMarker‏, 4 בינואר 2012
↑  גלי וינרב, ‏34 חברות ובעלי הון ישראליים מחזיקים במטוסי מנהלים, באתר גלובס, 17 בינואר 2016
| אמצעי תחבורה |
| --- | --- | --- |
| חלליים | מעבורת חלל • חללית • רכב הנחיתה הירחי • רכב הנדידה הירחי • תרמיל ריחוף |  |
| אוויריים | אוויריים |  |
| ממונעים | מטוס (מטוס סילון · מטוס קרב · מטוס מנהלים · מטוס מטען · מטוס קל · מטוס דו-כנפי) •  מסוק • ספינת אוויר • צפלין • תרמיל ריחוף |  |
| לא ממונעים | כדור פורח • דאון  • מצנח רחיפה • גלשן אוויר |  |
| ימיים | ימיים |  |
| ממונעים | אונייה (מכלית · מכלית נפט · אוניית צובר · אוניית נוסעים · משחתת · נושאת מטוסים) • סירת מנוע • אופנוע ים • יאכטה  • צוללת (צוללת גרעינית) • מעבורת (נחתת) • רחפת • ואפורטו |  |
| לא ממונעים | מפרשית (דאו) • גלשן רוח • סירה (סירת הצלה · קיאק · קאנו · גונדולה) • רפסודה • חסקה • אַרְבָּה • בוצית • ג'ונקה • אוניית מפרשים • אוניית קיטור |  |
| יבשתיים | יבשתיים |  |
| מכוניות | מכונית מיקרו •  מכונית מיני •  סופרמיני •  משפחתית •  משפחתית גדולה •  מונית • ניידת משטרה • גראן טוריסמו • מכונית משוריינת  • מיניוואן • אמבולנס • קרון מתים • קלנועית • מכונית ספורט • רודסטר • קבריולה • מכונית-על • מעונוע |  |
| רכבות | רכבת מהירה • רכבת פרוורית • רכבת בין-עירונית • רכבת נוסעים דו-קומתית • רכבת קלה • רכבת תחתית • מונורייל • פוניקולר • רכבל • חשמלית • גונדולה • קטר • קרון |  |
| אוטובוסים | אוטובוס מפרקי • אוטובוס קומתיים • אוטובוס נמוך-רצפה • מיניבוס • אוטובוס תלמידים • טרוליבוס • מערכת אוטובוסים מהירה |  |
| דו-גלגלי ממונע | אופנוע • קורקינט ממונע • קטנוע  • רכינוע |  |
| רכבי שטח | טרקטור • ג'יפ • SUV • טרקטורון • באגי • תומקאר • גארדיום • אוונגרד • רכבי שלג (אופנוע שלג · חתול שלג · מפלסת שלג) • רכב קרבי משוריין (טנק · נגמ"ש · שריונית · זחל"ם) • ציוד מכני הנדסי (דחפור · מחפר · יעה אופני · מיני-מעמיס · מחפרון · מפלסת) |  |
| משאיות | טנדר (מטענית) • מסחרית (ואן) • טיולית • כבאית • משאית עפר • משאית סמי-טריילר • פול-טריילר • רכבת כבישים |  |
| מונעים בכוח אדם | אופניים (אופני טנדם · חד-אופן · אופנוח · תלת-אופן) • קורקינט • גלגיליות • סקייטבורד  • אפריון • ריקשה • מגלשיים • עגלת תינוק |  |
| מונעים בכוח בהמה | כרכרה • מרכבה • מזחלת •  קוודריגה •  דיליז'נס • עגלה • קרון |  |
| --- | --- |
בקרת זהויות :  GND: 4804012-5
שלמה בוכנר

| --- | --- |
 לידה:  1752 ה'תקי"ב אולקוש 
 פטירה:  2 במאי 1828 (בגיל 76 בערך) י"ח באייר ה'תקפ"ח 
 מקום קבורה:  כשאנוב, פולין
 מקום מגורים:  כשאנוב, פולין
 מקום פעילות:  גליציה
 תקופת הפעילות:  ? – 2 במאי 1828 
 רבותיו:  רבי שמואל שמלקה מניקלשבורג רבי אלימלך מליז'נסק
 חיבוריו:  שערי אורה
 אב:  רבי משה חריף
 
רבי שלמה בוכנר מקשאנוב (ביידיש: באכנער, בערך תקי"ב, 1752 - י"ח באייר תקפ"ח, 2 במאי 1828) היה אדמו"ר חסידי בגליציה, אב"ד כשאנוב, תלמידו של רבי אלימלך מליז'נסק ורבו של רבי דב בעריש מאושפיצין.
תולדותיו

נולד לרבי משה חריף מחמעלניק חבר ועד ארבע ארצות ונכד למהר"ם טיקטין, אביו היה מיוחס לגדולי אשכנז ביניהם הרב משה איסרליש ובעל הטורי זהב.
נישא להעסא בת רבי שמחה רפאפורט. בעצת אשתו הפסיק ממלאכת הצורפות ונסע להיות תלמיד מובהק לרבי שמלקה בניקלשבורג, שם התיידד מאוד עם החוזה מלובלין. אחר כך היה תלמיד הנועם אלימלך. בליזנסק התרועע עם בעל המאור ושמש, וחליפת מכתבים התנהלה ביניהם. היה למדן גדול, ואמר שיעורי חריפות לתלמידים, לפעמים 8 ימים ויותר על סוגיה אחת. בתחילה סירב לקבל רבנות, ועסק במסחר, לבסוף נתרצה לאחר שראשי הקהל בקשו מרבו ר' שמלקה מניקלשבורג שיצווה עליו לקבל כהונה זו, ונתמנה לרב ואב"ד קשאנוב בשנת תקמ"ח.
לאחר מחלה של שנה, נפטר ביום ל"ג בעומר ה'תקפ"ח ועל מצבתו בקשאנוב נכתב:
”פ"נ איש חי רב פעלים ירא אלקים וצדיק תמים כשמו כן הוא עד אסופו למעוני שמים ש'למה שמו ושלימה משנתו בעודו בחיים ל'עדתו הורה צדק ואב"ד לקהלתו מ'פיהו היינו חיים ארבעים שנה מתורתו הו'ד והדר פעלו יעמוד לנו זכות צדקתו ב'נן של קדושים ותלמיד קדושי עליונים מ'באר מים חיים דולה ומשקה תורה לאחרים ש'ם רבו האחד צדיק וקדוש א-ל מו"ה שמואל שמעלקי ה'לוי זללה"ה אב"ד דק"ק ניקלשבורג ורבו השני צדיק וקדוש א-ל בעה"מ ס' נועם אלימלך זללה"ה ה"ה הרב הגאון המאור הגדול בוצינא קדישא חסידא ופרישא מופת הדור כקש"ת מוה"ר שלמה בהרב החריף מוהר"ר משה זללה"ה נאסף לעמו זקן ושבע ימים ל"ג בעומר הלולא דרשב"י לפ"ק (תקפ"ח).”
תלמידו המובהק רבי דב בעריש מאושפצין בא אל ציונו כל שנה בל"ג בעומר וערך סעודה גדולה. הכתבים שהשאיר אחריו אבדו, כולל ספרו הקבלי שערי אורה.
הניח אחריו משפחה ענפה של תלמידי חכמים באזור קראקוב, הם לא היו רבנים או אדמורי"ם, לפי צוואתו שלא יירשו אחריו שום התמנות.
תולדותיו > סגולה לצאצאיו

ידוע הבטחתו לצאצאיו כי לאחר הסתלקותו יזכירו את שמו כסגולה להיוושע, כהבטחתו הידועה לזרעו אחריו, כאשר בעת צרה רח"ל יזכירו את שמו ושם אמו, "שלמה בן פייגא", תבא להם הישועה.
לקריאה נוספת

רבי מנלי סופר שלושה עדרי צאן
הערות שוליים

↑  מאיר וונדר, אנציקלופדיה לחכמי גליציה.
↑  מרדכי בוכנר, ספר כשאנוב
| --- | --- |
בקרת זהויות :  NLI: 987007311403805171  LCCN: nr94025989  VIAF: 97183143   WorldCat (עם VIAF): 97183143
שנות ה-70 של המאה ה-17

שנות ה-70 של המאה ה-17
שנות ה-70 של המאה ה-17 היו העשור השמיני של המאה ה-17, החלו ב-1 בינואר 1670 והסתיימו ב-31 בדצמבר 1679.